Гэтае пытанне прадпрымальніца задавала і работнікам санстанцыі, і падаткавікам, і супрацоўнікам міліцыі. У адказ пачула толькі тое, што на вулічных гандляроў няма ніякіх сродкаў уплыву. У ранейшым кодэксе аб адміністрацыйных правапарушэннях за гандаль з зямлі было дазволена канфіскоўваць тавар, а ў новай рэдакцыі такога артыкула няма. Усе іншыя меры, у тым ліку прафілактычныя гутаркі, не дзейнічаюць.